Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 222/13/2204	Piešťany, 10.9.2013
EEČ : 2-18-121-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Piešťany
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že
 	
v období od mesiaca júl 2012 až do apríla 2013, si  ako otec syna XXXXX, nar. XXXXX, bytom XXXXX č. XXXXX  riadne a včas neplnil svoju vyživovaciu povinnosť i napriek tomu, že mu táto mu vyplývala zo Zákona o rodine a ktorej výška mu bola určená rozsudkom Okresného súdu XXXXX, sp. zn. XXXXX zo dňa XXXXX, právoplatným dňa XXXXX, vo výške 50,- Eur mesačne,  ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii vyživovacej povinnosti a túto povinnosť si riadne neplnil  ani sa o dieťa žiadnym iným spôsobom nezaujímal, pričom v tomto období neprejavoval snahu riadne sa zamestnať na to, aby si zabezpečil finančné prostriedky na úhradu výživného na svoje deti,  čím za uvedené obdobie dlhoval na výživnom XXXXX sumu vo výške 300,- Eur, 

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX /ďalej len “poverený príslušník“/ uznesením pod číslom ORP-XXXXX zo dňa 9.5.2013 podľa           § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že v období od mesiaca júl 2012 až do apríla 2013, si  ako otec syna XXXXX, nar. XXXXX, bytom XXXXX č. XXXXX riadne a včas neplnil svoju vyživovaciu povinnosť i napriek tomu, že táto mu vyplývala zo Zákona o rodine a ktorej výška mu bola určená rozsudkom Okresného súdu XXXXX sp. zn. XXXXX zo dňa XXXXX právoplatným dňa XXXXX, vo výške 50,- Eur mesačne,  ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii vyživovacej povinnosti a túto povinnosť si riadne neplnil  ani sa o deti žiadnym iným spôsobom nezaujímal, pričom v tomto období neprejavoval snahu riadne sa zamestnať na to, aby si zabezpečil finančné prostriedky na úhradu výživného na svoje deti,  čím za uvedené obdobie dlhoval na výživnom XXXXX sumu vo výške 300,- Eur.  

V priebehu skráteného vyšetrovania poverený príslušník vypočul obvineného XXXXX, svedkyňu XXXXX a zároveň do vyšetrovacieho spisu zadovážil rozsudok Okresného súdu XXXXX sp. zn. XXXXX zo dňa XXXXX, právoplatným dňa XXXXX, rodný list maloletého dieťaťa, správy o povesti obvineného a ďalšie listinné doklady. 

Obvinený XXXXX vo svojej výpovedi  prípravnom konaní priznal, že svoju vyživovaciu povinnosť voči svojmu synovi Davidovi si neplnil riadne od mesiaca júl 2012  do mesiaca apríl 2013. V uvedenom období bol nezamestnaný, dňa 15.5.2013 sa zaevidoval ako uchádzač o zamestnanie na Úrade práce, sociálnych vecí a rodiny v Poprade. 
Dňa 21.5.2013 uhradil dlžné výživné vo výške 300,-Eur. Uvedenú skutočnosť dokladoval  poštovou poukážkou. 

Svedkyňa XXXXX vo svojej výpovedi uviedla, že jej manželstvo s XXXXX bolo rozvedené ešte v roku 2001, pričom rozsudkom o rozvode manželstva jej bol zároveň syn Dávid zverený do osobnej starostlivosti. 
XXXXX súdu XXXXX sp. zn.  XXXXX zo dňa XXXXX právoplatným dňa XXXXX, bola bývalému manželovi upravená vyživovacia povinnosť voči synovi Dávidovi na sumu 50,-Eur. Od júla 2012 si obv. XXXXX prestal plniť riadne vyživovaciu povinnosť. V roku 2012 nezaplatil  výživné za dva mesiace a to v  mesiacoch júl a december a v roku 2013 v mesiaci február, marec a apríl, teda na výživnom dlhuje sumu vo výške 300,-Eur. 
Dňa 21.5.2013 jej exmanžel uhradil dlžné výživné vo výške 300,- Eur.  Zároveň dodala, že neplnenie vyživovacej povinnosti nezanechalo na dieťati trvalo nepriaznivé následky.
	
	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, ako sa súd odobral na záverečnú poradu. 
                       
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu s poukazom na ustanovenie § 86 písm. a) Trestného zákona.

Po preskúmaní spisového materiálu, poukazujúc pritom na výpoveď svedkyne XXXXX, ako aj na ďalšie na vec sa vzťahujúce listinné dôkazy, najmä na poštovú poukážku, z ktorej je zrejmé, že obv. XXXXX uhradil výživné vo výške 300,- Eur vyplýva, že obvinený si svoju vyživovaciu povinnosť dodatočne splnil v plnom rozsahu, pričom neplnenie vyživovacej povinnosti nemalo na jeho dieťa XXXXX  trvalo nepriaznivé následky.
 
Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Jurčová
prokurátorka